Број: 5-9/25

Датум: 31.03.2025. године

На основу члана 64. став 1. тачка а), члана 70. ст. 1, 3. и 6. Закона о јавним набавкама („Сл. гласник БиХ“, број 39/14, 59/22 и 50/24), на препоруку Комисије за јавну набавку број: 5-8/25 од 31.03.2025. године, у поступку јавне набавке Осигурање од професионалне одговорности љекара, директор је донио

**ОДЛУКУ**

о избору најповољнијег понуђача

**Члан 1.**

Прихвата се препорука Комисије за јавну набавке, 5-8/25 од 31.03.2025. године и уговор се додјељујe, понуђачу Дрина осигурање а.д. Милићи у износу од 39.900,00КМ (тридесетдеветхиљадеветстоКМ) и роком исплате штете од 1 (један) дан, од дана достављања пријаве осигураног случаја са комплетном документацијом.

Приједлог уговора о набавци доставиће се на потпис изабраним понуђачима у складу са чланом 72. Закона о јавним набавкама.

**Члан 2.**

Одлука се доставља свим понуђачима који су учествовали у поступку јавне набавке, у складу са чланом 70. став 2. Закона о јавним набавкама.

**Члан 3.**

Ова одлука објавиће се на wеб-страници ЈЗУ Болнице Зворник, у складу са чланом 70. став 6. Закона о јавним набавкама.

**Образложење**

Поступак јавне набавке покренут је Одлуком о покретању поступка јавне набавке број: 5/25 од 03.01.2025. године.

Јавна набавка је спроведена конкурентским захтјевом.

Процијењена вриједност јавне набавке је 40.000,00КМ**.**

Обавјештење о набавци број: 660-7-2-10-3-25/25, објављено је на порталу јавних набавки 05.01.2024. године и у службеном гласнику БиХ број: 03 од 17.01.2025. године.

Комисија за јавну набавку именована је Одлуком број: 5-1/25 од 03.01.2025. године.

Комисија за јавну набавку доставила је дана 31.01.2025. године Записник о оцјени понуда број: 15-7/25 од 31.01.2025. године и Препоруку о избору најповољнијег понуђача број: 5-8/25 од 31.01.2025. године, у поступку јавне набавке Осигурање од професионалне одговорности љекара.

Увидом у приложену документацију, неспорно је да:

* На адресу уговорног органа благовремено је пристиглa једна понуда.
* Нема неблаговремено запримљених и неприхватљивих понуда.
* Изабрани понуђач најбоље оцијењен због економски најповољније понуде.

У поступку доношења ове одлуке оцијењено је, по извјештају о раду, да је Комисија за јавну набавку:

* благовремено и правилно извршила отварање понуда и оцјену приспјелих понуда, о чему је сачинила одговарајуће записнике,
* у свему правилно поступила те да је избор најповољнијег понуђача извршен у складу са Законом о јавним набавкама, подзаконским актима, интерним актима и тендерским документом.

Сходно напријед наведеном одлучено је као у диспозитиву Одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба, најкасније у року од 5 (пет) дана од дана пријема ове одлуке.

М. П. Директор

\_\_\_\_\_\_\_\_\_\_\_\_\_\_\_\_\_\_\_\_

Иван Поповић

**Доставити:**

* а.д. Дрина осигурање Милићи

Припремила: Далимирка Панић, дипл.ек.